CELEX: 62017CN0233
Language: et
Date: 2017-05-04 00:00:00
Title: Kohtuasi C-233/17 P: GXi 4. mail 2017 esitatud apellatsioonkaebus Üldkohtu (kolmas koda) 3. märtsi 2017. aasta otsuse peale kohtuasjas T-556/16: GX versus Euroopa Komisjon

10.7.2017   
            
            
               ET
            
            
               Euroopa Liidu Teataja
            
            
               C 221/12
            
         GXi 4. mail 2017 esitatud apellatsioonkaebus Üldkohtu (kolmas koda) 3. märtsi 2017. aasta otsuse peale kohtuasjas T-556/16: GX versus Euroopa Komisjon
   (Kohtuasi C-233/17 P)
   (2017/C 221/16)
   Kohtumenetluse keel: inglise
   
      Pooled
   
   
      Apellant: GX (esindaja: advokaat G.-M. Enache)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada vaidlustatud kohtuotsus ja sellest tulenevalt tühistada vaidlustatud ametisse nimetava asutuse otsus;
            
         
               —
            
            
               mõista välja hüvitis selle otsuse tagajärjel tekitatud varalise ja mittevaralise kahju eest;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma apellatsioonkaebuses palub apellant Euroopa Kohtul tühistada Üldkohtu 3. märtsi 2017. aasta määrus kohtuasjas T-556/16, GX vs. komisjon, millega jäeti rahuldamata tema nõue tühistada avaliku konkursi EPSO/AD/248/13 valikukomisjoni otsus mitte kanda tema nime selle konkursi edukate kandidaatide nimekirja.
   Oma apellatsioonkaebuse põhjenduseks esitab apellant kaks väidet:
   
               1.
            
            
               Konkursiteate, paranduse ja hindamiskeskuse aluspõhimõtete ebaseaduslikkus.
               Apellandi arvates on konkursiteade ebaseaduslik, kuna selles ei ole toodud objektiivseid põhjendusi ei teise keele (saksa, inglise või prantsuse) valiku piirangute osas teenistuse huve arvesse võttes ega selle piirangu proportsionaalsuse osas seoses teenistuse tegelike huvidega.
               Teiseks väidab apellant, et EPSO avalikke konkursse reguleerivad hindamiskeskuse aluspõhimõtted on ebaseaduslikud, kehtetud ja teadusliku aluseta, kuna EPSO kasutatud alustavadel ei ole alust, tõendeid ega kontrolli järgnevate põhimõtete alusel: (i) „varasem käitumine on tulevase käitumise parim näitaja“, (ii) „hindamiskeskused, kus matkitakse tavalise tööelu olukordi, on parim näitaja tavaelu käitumisest“.
               Kolmandaks väidab apellant, et konkursi EPSO/AD/248/13 raames avaldatud parandus on ebaseaduslik.
            
         
               2.
            
            
               Hindamiskeskuse menetluse ebaseaduslikkus.
               Apellant viitab teatavale hulgale hindamiskeskuse menetluslikele rikkumistele konkursi EPSO/AD/248/13 raames.